stanford-oval/wikipedia huggingface dataset:
Mo Willems

| Mo Willems |
| --- | --- |

Henkilötiedot
Syntynyt: 11. helmikuuta 1968 (ikä 56)
Kansalaisuus:  yhdysvaltalainen
Ammatti:  käsikirjoittaja, animaattori
Aiheesta muualla
http://www.mowillems.com Kotisivu
Mo Willems (s. 11. helmikuuta 1968) on yhdysvaltalainen televisiokäsikirjoittaja, animaattori ja lastenkirjojen tekijä, sekä kuvittaja.
Elämäkerta

Willems kasvoi New Orleansissa, jossa hän opiskeli Isidore Newmanin koulussa. Myöhemmin, valmistuttuaan New Yorkin yliopistosta, Willems matkusti vuoden ympäri maailmaa piirrellen samalla erilaisia kuvia. Kuvat päätyivät myöhemmin hänen julkaisemaansa kirjaan You Can Never Find a Rickshaw When it Monsoons.
Palattuaan New Yorkiin Willems sai töitä Seesamtie-sarjasta, jossa hän käsikirjoitti useita jaksoja vuosien 1993–2002 aikana, voittaen kuusi Daytime Emmyä. Samalla Willems loi kaksi piirrossarjaa, The Off-Beatsin Nickelodeonille ja Sheep in the Big Cityn Cartoon Networkille. Sarjojen jälkeen hän käsikirjoitti jaksoja Codename: Kids Next Dooriin aina 4. tuotantokauteen asti. Willems jätti sarjan pyrkiäkseen kirjailijan uralle. Hän kirjoittikin useita lastenkirjoja, joista muutamasta hänet palkittiin Caldecott Honor -palkinnolla.
Aiheesta muualla

Mo Willems Internet Movie Databasessa. (englanniksi)
Murrayfield Stadium

Murrayfield Stadium
Murrayfield Stadium on Skotlannin pääkaupungissa Edinburghissa sijaitseva pääasiassa rugby union -käyttöön tarkoitettu stadion. Stadionilla on 67 144 istumapaikkaa.
Murrayfield Stadium on avattu vuonna 1925, ja peruskorjattu vuonna 1995.
Skotlannin rugby union -maajoukkue pelaa stadionilla kotiottelunsa, ja siellä järjestetään myös muita suuria rugbyotteluita. Stadionilla järjestetään myös konserttitapahtumia.
Aiheesta muualla

Kuvia tai muita tiedostoja aiheesta Murrayfield Stadium Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Murray Rose

| Mitalit | Mitalit | Mitalit |  |
| --- | --- | --- | --- |
|  Murray Rose |  Murray Rose |  Murray Rose |  |
Maa:   Australia
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Melbourne 1956 | 400 m vapaauinti |  |
|  Kultaa | Melbourne 1956 | 1 500 m vapaauinti |  |
|  Kultaa | Melbourne 1956 | 4×200 m vapaauinti |  |
|  Kultaa | Rooma 1960 | 400 m vapaauinti |  |
|  Hopeaa | Rooma 1960 | 1 500 m vapaauinti |  |
|  Pronssia | Rooma 1960 | 4×200 m vapaauinti |  |
Iain Murray Rose (6. tammikuuta 1939 Nairn, Skotlanti, Yhdistynyt kuningaskunta – 15. huhtikuuta 2012 Sydney) oli australialainen uimari. Hän voitti vuosien 1956 ja 1960 kesäolympialaisissa kaikkiaan kuusi mitalia, joista neljä kultaa..
Ison-Britannian Skotlannissa syntynyt Rose muutti lapsuudessaan Australiaan, jota hän edusti kilpaurallaan. Hän valmistui Yhdysvalloissa Etelä-Kalifornian yliopistosta (USC). Hän asui Yhdysvalloissa 30 vuotta ja palasi 1990-luvulla Australiaan. Hän työskenteli uintiuran jälkeen menestyksellisesti urheilumarkkinoinnin parissa.
Rose oli yksi Sydneyn vuoden 2000 kesäolympialaisten avausseremonian lipunkantajista. Hän kuoli leukemiaan Sydneyssä huhtikuussa 2012.
Mutaatiotaajuus

Mutaatiotaajuus eli mutaationopeus (myös mutaatiofrekvenssi tai mutaatiotiheys) on populaatiogenetiikan suure, joka kertoo kuinka usein mutaatioita tapahtuu aikayksikköä kohden. Mutaationopeus on stokastinen suure.
Mutaationopeus voidaan ilmaista eri suuruisia genomin osia kohden, esimerkiksi yhtä geeniä tai yksittäistä DNA:n nukleotidiä eli emäsparia tai vaikka kokonaista genomia kohden. Aikayksikkönä voi olla esimerkiksi vuosi, eliön sukupolvi tai solunjakautuminen.
Mutaationopeus vaihtelee eri lajien ja lajin eri genomialueiden välillä. Esimerkiksi ihmisellä miehen ja naisen sukusolujen mutaationopeudet poikkeavat toisistaan.
Mutaatiot aiheuttavat geneettistä muuntelua populaatioissa ja eroja populaatioiden välille. Ellei luonnonvalinta karsi tai suosi mutaatioita, mutaationopeus voidaan arvioida pitkän ajan kuluessa eri evoluutiolinjojen välille kertyneiden geneettisen erojen määrän perusteella. Koska suuri osa mutaatioista on haitallisia, ne kuitenkin usein karsiutuvat nopeasti populaatiosta. Siksi esimerkiksi lajien välille kertyneistä eroista päätelty mutaationopeus on todellista paljon hitaampi.
Arvioita  mutaationopeudesta > Ihmiset ja eläimet

Vertailemalla ihmisen ja simpanssin geneettisen variaatioiden määriä, jotka eivät ole yhteisiä, on ihmisen tuman keskimääräiseksi mutaationopeudeksi DNA-sekvensseissä 18 pseudogeenin alueella arvioitu 2,5 x 10-8. tai 1,2 x 10-8, mikä vastaa noin 60 pistemutaatiota koko genomissa sukupolvea kohden.


Vertailemalla kahden samaan sukuun kuuluvan miehen geenejä on Y-kromosomin mutaationopeudeksi saatu 3,0 x 10−8 pistemutaatiota emäsparia ja sukupolvea kohden.
Mitokondrio-DNA:n mutaatiotaajuus on tuman geenejä huomattavasti suurempi.
Vuonna 2002 julkaistussa tutkimuksessa nisäkäsgenomin keskimääräiseksi mutaationopeudeksi arvioitiin 2,2 x 10-8 emäsparia ja vuotta kohden.
Arvioita  mutaationopeudesta > Bakteerit

Bakteereilla mutaationopeus on luokkaa 10-7 – 10-9 sukupolvea (ei vuotta)  kohden. tai jopa 1 000-kertainen.
Arvioita  mutaationopeudesta > Virukset

RNA-viruksilla mutaationopeus on erityisen suuri, luokkaa 10-3 – 10-5 emäsparia ja sukupolvea kohti. DNA-viruksille nopeus on 10-6 – 10-8 emäsparia ja sukupolvea kohti.
Virusten geeneissä on joitain hotspot-kohtia, joissa mutaatiotaajuus on 100–200 kertaa suurempi kuin muissa kohdin.
Aiheesta muualla

An Overview and Discussion of Various DNA Mutation Rates and DNA Haplotype Mutation Rates.
Nanny Westerlund

Nanny Westerlund
Nanny Rosalie Westerlund-Serlachius (29. huhtikuuta 1895 Kemiö – 10. helmikuuta 1989 Helsinki) oli suomalainen näyttelijä.
Westerlund opiskeli 1910–1912 Helsingin Ruotsalaisen teatterin oppilaskoulussa, jonka jälkeen hän sai kiinnityksen teatterin näyttelijäkuntaan. Hän teki myös näyttelijävierailuja Turun ja Vaasan ruotsalaiseen teatteriin sekä Tukholmaan ja Osloon. Hän ohjasi Radioteatterille George Bernard Shaw’n ruotsiksi esitetyn näytelmän "Till äktenskap ledig".
Westerlundille myönnettiin Pro Finlandia -mitali 1955. Jussi-palkinnon hän sai 1978 roolisuorituksestaan elokuvassa Tuntematon ystävä.
Filmografia

Korkein voitto, 1929 (väkeä Kämpissä)
Tuntematon ystävä, 1978 (Lydia Lindström, eläkeläinen)
Angelas krig (Angelan sota), 1984 (Fanny-neiti)
Aiheesta muualla

Nanny Westerlund Elonetissä.
Nanny Westerlund Internet Movie Databasessa. (englanniksi)
Mo Youxue

| Mitalit> Maa:  Kiina.Miesten yleisurheilu.MM-kilpailut  | Mitalit> Maa:  Kiina.Miesten yleisurheilu.MM-kilpailut  | Mitalit> Maa:  Kiina.Miesten yleisurheilu.MM-kilpailut  | Maa:  Kiina> Miesten yleisurheilu. |
| --- | --- | --- | --- |
|  Hopeaa | Peking 2015 | 4 × 100 metriä |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Wuhan 2015 | 4 × 100 metriä |  |
Mo Youxue (kiin. 莫有雪, s. 10. helmikuuta 1996 Liuzhou) on kiinalainen pikajuoksija, joka kilpailee 100 ja 200 metrin juoksussa. Mo on 176 senttimetriä pitkä ja painaa 67 kilogrammaa.
Mon paras saavutus on Pekingin maailmanmestaruuskisojen hopeamitali 4 × 100 metrin viestijuoksussa ajalla 37,92. Aika on Aasian ennätys.
Vuonna 2013 Mo voitti alle 18-vuotiaiden maailmanmestaruuden 100 metrin juoksussa ajalla 10,35. Aika on myös Mon oma ennätys. Vuoden 2015 Aasian-mestaruuskilpailuissa Mo voitti kultaa 4 × 100 metrin viestijuoksussa ajalla 39,04.
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| 100 metrin juoksu | 10,35 | Donetsk | 11. heinäkuuta 2013 |
| 200 metrin juoksu | 20,96 | Fuzhou | 26. elokuuta 2015 |
Henkilökohtaiset ennätykset > Sisäradat

| Laji | Tulos | Paikka | Päivä |
| --- | --- | --- | --- |
| 60 metrin juoksu | 6,64 | Nanjing | 3. maaliskuuta 2016 |
Nanny McPhee – satumainen lastenvahti

| Nanny McPhee – satumainen lastenvahti> Nanny McPhee |
| --- | --- |

Ohjaaja:  Kirk Jones
Käsikirjoittaja:  Emma Thompson Christianna Brand (kirjat)
Tuottaja:  Tim Bevan Lindsay Doran Eric Fellner
Säveltäjä:  Patrick Doyle
Kuvaaja:  Henry Braham
Pääosat:  Emma Thompson Colin Firth Angela Lansbury
Valmistustiedot
Valmistusmaa:   Iso-Britannia
Tuotantoyhtiö:  Universal Studios
Levittäjä:  Universal Studios Netflix
Ensi-ilta:   21. lokakuuta 2005  27. tammikuuta 2006  12. tammikuuta 2006
Kesto:  98 min.
Alkuperäiskieli:  Englanti
Budjetti:  $34,000,000
Aiheesta muualla
IMDb 
Elonet
AllMovie
Infobox OKNimi-testi OK: 
Nanny McPhee – satumainen lastenvahti on vuonna 2005 valmistunut lastenelokuva. Elokuvan on käsikirjoittanut Emma Thompson, ja se perustuu kirjailija Christianna Brandin Nurse Matilda -kirjoihin. Ensi kerran Thompson esitteli elokuvan trilogiaaselvennä BBC:n Friday Night With Jonathan Ross -ohjelmassa. Elokuvaa tehtiin Coatbridgessa lähellä Glasgow'ta. Pääosissa näyttelevät Colin Firth, Emma Thompson, Angela Lansbury, Kelly Macdonald, Celia Imrie ja Thomas Sangster.
Juoni

Cedric Brown (Firth) on seitsemän lapsen leski-isä, joka on jatkuvasti töissä, eikä hänelle jää aikaa lapsilleen Simonille (Sangster), Toralle (Eliza Hope Bennett), Lilylle (Jennifer Rae Daykin), Ericille (Raphaël Coleman), Chrissylle (Holly Gibbs), Sebastianille (Samuel Honywood) ja Aggielle. Hän on joutunut palkkaamaan koko ajan uusia lapsenvahteja sitä mukaa kun edelliset ovat lähteneet pois talosta.
Kun Cedric lähtee palkkaamaan uutta lastenvahtia, hän tapaa Nanny McPheen (Thompson), jonka kasvot ovat täynnä syyliä. Noiduttu lastenvahti lupaa hoitaa Brownin lapsia. Syylät katoavat hänen kasvoiltaan sitä mukaa kuin lapset alkavat totella häntä.
Pian Cedric aikoo mennä uusiin naimisiin Selma Quickly -nimisen naisen (Imrie) kanssa. Lapset eivät pidä naisesta, joten he pyytävät lastenhoitajaansa loitsimaan estääkseen parin rakastumisen. Hääpäivänä lapset pilaavat häät, Selma saa tarpeekseen ja lähtee talosta ja Cedric meneekin naimisiin palvelijansa Evangelinen (Macdonald) kanssa.
Arvioita

Turun Sanomien Päivi Valotien murskakritiikissä Nanny McPhee – satumainen lastenvahti on tyhjänpäiväinen ja kliseinen kohelluskomedia, joka sijoittuu räikeästi ylöspantuun mielikuvitusmenneisyyteen, kuin teemahuvipuistoon viktoriaanisen aikakauden Englannista. Tarinan lapset ovat ärsyttäviä ilkiöitä ja elokuva sortuu kauheaan saarnaavuuteen kouliessaan heistä kunnollisia.
Nicolás Navarro

Nicolás Navarro -nimisiä henkilöitä:
Nicolás Navarro, meksikolainen jalkapallomaalivahti (s. 1963)
Nicolás Navarro, argentiinalainen jalkapallomaalivahti (s. 1985)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nicolás Navarro”, voi hakea sivunnimihaulla, laajalla sivunnimihaulla tai tekstihaulla.
Mäntän helluntaiseurakunta

| Mäntän helluntaiseurakunta |
| --- | --- |
Suuntautuminen:  helluntaiherätys
Kirkkokunta:  itsenäinen
Perustettu:  1946
Pastori:  Juhani Jämsen
Pääkirkko:  Rusinniementie 2 35800 Mänttä
Aiheesta muualla
Sivusto
Infobox OKNimi-testi OK: 
Mäntän helluntaiseurakunta on vuonna 1946 perustettu mänttävilppulalainen helluntaiseurakunta. Seurakunnan toimitilat sijaitsevat Mäntän keskustassa Rusinniementiellä. Seurakunnan pastorina toimii Juhani Jämsen. Seurakunta on perustettu 1945 ja rekisteröity yhdistykseksi 21. huhtikuuta 1953.
Seurakunnan toimintaan kuuluvat jumalanpalvelusten lisäksi lapsi- ja nuorisotyö, musiikkitoiminta sekä lähetystyö Thaimaassa.
Murray Walker

Murray Walker vuonna 2009
Graeme Murray Walker (10. lokakuuta 1923 Hall Green, Birmingham, Englanti – 13. maaliskuuta 2021) oli brittiläinen Formula 1 -selostaja. Hän selosti Formuloita kauden 2001 Yhdysvaltain Grand Prix'hin asti. Walker oli tunnettu todella innostuneesta ja eläytyvästä selostustyylistään. Murrayn jäätyä eläkkeelle moni on jäänyt kaipaamaan hänen ääntään, joka tuntui nousevan ja laskevan samassa tahdissa ulvovien moottorien kanssa.
Walker opiskeli Highgate Schoolissa ja Sandhurstin sotakorkeakoulussa. Hän työskenteli suurimman osan urastaan BBC:llä, mutta kun BBC menetti sopimuksen F1-lähetyksiin, hän siirtyi ITV-yhtiöön jatkamaan selostuksiaan. Hänen kommentaattorinaan oli entisistä F1-kuljettajista vuoden 1976 maailmanmestari James Hunt vuosina 1980–1993, Huntin kuoltua Jonathan Palmer ja tämän jälkeen Martin Brundle.
Walker nimitettiin Brittiläisen imperiumin ritarikunnan jäseneksi vuonna 1996 saavutuksistaan moottoriurheilun selostustehtävissä.
Kuuluisia lausahduksia

"Go! Go! Go!" (yleinen huudahdus lähdöissä)
(lähestyessään Bernie Ecclestonea) "Bernie, siitä on noin 17 vuotta, kun ostit McLarenin. Sinulla on ollut hyviä aikoja, sinulla on ollut huonoja aikoja, mitä muistat parhaiten?" Ecclestone vastaa: "En koskaan muista ostaneeni McLarenia..." Walker: "Tein sen taas, enkö tehnytkin?"
"On ensimmäinen kerta, kun Schumacher voittaa täällä sitten vuoden 1959."
"Ja siinä Damon Hill tulee Williamsillaan. Auto on kerrassaan ainutlaatuinen – seuraavaa autoa lukuun ottamatta, joka on identtinen."
Nicolás Pasquet

Nicolás Pasquet (s. 1958 Montevideo) on uruguaylainen kapellimestari. Hän opiskeli alun perin viulunsoittoa ja orkesterinjohtoa synnyinmaassaan. Tämän jälkeen hän lähti Saksaan jatkaakseen opintojaan Nürnbergissä ja Stuttgartissa. Vuosina 1984 ja 1986 hän voitti Saksan musiikkineuvoston kansallisen nuorten kapellimestarien kilpailun. Vuonna 1987 hän sai ensipalkinnon 37. kansainvälisessä kapellimestarikilpailussa Besançonissa.
Pasquet on toiminut Pécsin sinfoniaorkesterin, Neubrandenburger Philharmonien, Coburgin teatteriorkesterin ja Hessenin nuoriso-orkesterin pääkapellimestarina. Hän on johtanut monia muitakin saksalaisia ja muiden maiden orkestereita, kuten Stuttgartin filharmonikkoja, NDR Radiophilharmonieta, Hampurin filharmonista valtionorkesteria, Orchestre national du Capitole de Toulousea, Queenslandin sinfoniaorkesteria, Münchenin radio-orkesteria ja Baselin sinfoniaorkesteria.
Pasquet on toiminut orkesterinjohdon professorina Weimarin Franz Liszt -musiikkiyliopistossa.
Neustadt-palkinto

Neustadt-palkinto eli Neustadtin kansainvälinen kirjallisuuspalkinto (engl. Neustadt International Prize for Literature) on joka toinen vuosi myönnettävä kirjallisuuspalkinto. Sitä pidetään yleisesti maailman arvostetuimpana kirjallisuuspalkintona heti Nobelin kirjallisuuspalkinnon jälkeen.[lähde? ] Palkinto myönnetään elämäntyöstä, ei yksittäisestä teoksesta.
Neustadt-palkinto on mittavin Yhdysvalloista peräisin oleva kansainvälinen kirjallisuuspalkinto. Palkinnon saajaa ei ole rajattu esimerkiksi proosan, lyriikan tai näytelmäkirjallisuuden alueeseen, vaan hän voi edustaa mitä tahansa kaunokirjallisuuden lajia. Palkinnon perusti 1969 Books Abroad -kirjallisuuslehden päätoimittaja Ivar Ivask nimellä Books Abroad International Prize for Literature. Se nimettiin myöhemmin uudelleen nimelle Books Abroad/Neustadt Prize, ja nykyisen nimensä Neustadt International Prize for Literature se sai 1976.
Palkinto muodostuu kunniakirjasta, hopeisesta kotkansulasta ja nykyään 50 000 dollarin suuruisesta rahapalkinnosta. Palkinnon jatkuvuuden varmistaa Ardmoressa Oklahomassa sijaitseva Walter ja Doris Neustadtin lahjarahasto, ja palkinto on nimetty tämän perheen mukaan. Myös Oklahoman yliopisto ja sen kirjallinen julkaisu World Literature Today osallistuvat palkinnon rahoitukseen.
Ehdokkaat valitsee lautakunta, johon kuuluu vähintään seitsemän erikielistä jäsentä eri puolilta maailmaa. Pudotuspelinä toimitettavan äänestysmenetelmän on kehittänyt Kai Laitinen, joka oli tutustunut palkinnon luoneeseen virolaissyntyisen Ivaskiin tämän viettäessä kesiään Suomessa.
Palkinto myönnettiin 1984 suomalaiselle Paavo Haavikolle, jonka puolestapuhujana lautakunnassa toimi Bo Carpelan. 11 ehdokkaasta Haavikon rinnalle ratkaisevalle äänestyskierrokselle ylsi Jorge Luis Borges.
Haavikko oli ensimmäistä kertaa ehdokkaana jo 1972, tuolloin puhemiehenään Kai Laitinen. Haavikon lisäksi ainoana suomalaisehdokkaana on ollut runoilija Mirkka Rekola 2000, kun Kirsti Simonsuuri kuului valintalautakuntaan.
Palkinnon saajat

| Vuosi | Nimi | Maa | Kieli/kielet  |
| --- | --- | --- | --- |
| 1970 | Giuseppe Ungaretti | Italia | italia |
| 1972 | Gabriel García Márquez | Kolumbia | espanja |
| 1974 | Francis Ponge | Ranska | ranska |
| 1976 | Elizabeth Bishop | Yhdysvallat | englanti |
| 1978 | Czesław Miłosz | Puola | puola |
| 1980 | Josef Škvorecký | Tšekkoslovakia/Kanada | tšekki |
| 1982 | Octavio Paz | Meksiko | espanja |
| 1984 | Paavo Haavikko | Suomi | suomi |
| 1986 | Max Frisch | Sveitsi | saksa |
| 1988 | Raja Rao | Intia/Yhdysvallat | englanti |
| 1990 | Tomas Tranströmer | Ruotsi | ruotsi |
| 1992 | João Cabral de Melo Neto | Brasilia | portugali |
| 1994 | Edward Kamau Brathwaite | Barbados | englanti |
| 1996 | Assia Djebar | Algeria | ranska |
| 1998 | Nuruddin Farah | Somalia | englanti |
| 2000 | David Malouf | Australia | englanti |
| 2002 | Álvaro Mutis | Kolumbia | espanja |
| 2004 | Adam Zagajewski | Puola | puola |
| 2006 | Claribel Alegría | Nicaragua/El Salvador | espanja |
| 2008 | Patricia Grace | Uusi-Seelanti | englanti |

| 2010 | Duo Duo | Kiina | kiina |
| 2012 | Rohinton Mistry | Intia/Kanada | englanti |
| 2014 | Mia Couto | Mosambik | portugali |
| 2016 | Dubravka Ugrešić | Kroatia | kroatia |
| 2018 | Edwidge Danticat | Yhdysvallat/Haiti | englanti |
| 2020 | Ismail Kadaré | Albania | albania |
| 2022 | Boubacar Boris Diop | Senegal | wolof, ranska |
| 2024 | Ananda Devi | Mauritius | ranska |
Aiheesta muualla

The Neustadt Prizes
Shaun Murphy

Shaun Murphy vuonna 2015.
Shaun Murphy (s. 10. elokuuta 1982) on englantilainen snooker-ammattilainen, joka tunnetaan lempinimillä ”The Wiston Warrior”, "Smurphy" ja ”The Magician”.
Murphystä tuli snookerin ammattilainen vuonna 1997 jo 14-vuotiaana. Hän on harras kristitty ja on BBC:n haastattelussa kertonut rukoilevansa ennen tärkeitä pelejä.[lähde? ] Hän asuu nykyään Rotherhamissa ja hänen paras ranking-sijoituksensa on 3. Murphy on urallaan voittanut kolme suurinta turnausta ja suorittanut ns. Triple Crownin: maailmanmestaruuden vuonna 2005, UK Championship -turnauksen vuonna 2008 ja The Masters -turnauksen vuonna 2015. Hän on myös tehnyt 656 yli sadan pisteen ylittävää lyöntisarjaa ammattilaisturnauksissa mukaan lukien 147 pisteen maksimibreikin kahdeksan kertaa. .
Ura > Lupaava juniori

Smurphy aloitti snookerin 8-vuotiaana ja jo 10-vuotiaana hän teki ensimmäisen yli 100 pisteen lyöntisarjan. Ammattilaisena Murphy aloitti vuonna 1998.
Ura > 147 suorittanut turnausvoittaja

Vuonna 2000 Murphy voitti Benson & Hedges Championship -turnauksen, jossa hän teki seuraavana vuonna uransa ensimmäisen 147 pisteen maksimaalisen lyöntisarjan.
Young Player of Distinction of the Year 2000
WPBSA Paul Hunter Newcomer of the Year 2001
Vuonna 2004 Murphy selvitti tiensä British Open -turnauksen semifinaaliin.
Ura > Maailmanmestari

Murphy voitti vuonna 2005 snookerin maailmanmestaruuden lyömällä niukasti walesiläisen Matthew Stevensin finaalissa luvuin 18–16 . Hänen aiemmat vastuksensa turnauksessa olivat John Higgins, Steve Davis ja Peter Ebdon, joten hän voitti sijoittamattomana pelaajana altavastaajana kolme maailmanmestaria. Vuoden 2006 samaisissa kisoissa Ebdon pudotti hänet jatkosta neljännesfinaalissa luvuin 13–7.
WBPSA Achievement of the Year 2005 (maailmanmestaruudesta)
Maailmanmestaruuden jälkeen Murphy ei voittanut lähes kahteen vuoteen yhtään ranking-turnausta, kunnes helmikuussa 2007 hän voitti Malta Cup -turnauksen.
Ura > Top 16 pelaaja

Kaudella 2007/2008 Murphy saavutti finaalipaikat Pot Black-, Malta Cup sekä Honghe Industrial China Open-turnauksessa ja semifinaalipaikat Grand Prix-, Northern Ireland Trophy- sekä  Maplin UK Championship -turnauksessa. Malta Cupissa Murphy otti jälleen yhteen Pot Black-turnauksen finalistiparinsa Ken Dohertyn kanssa ja saavutti Malta Cup-voiton toisena vuonna peräkkäin. Valitettavaa hänen ranking-listalla ykkössijoitetuksi pääsemisen kannalta oli se, että tällä kertaa Malta Cup ei tarjonnut pelaajille ranking-pisteitä vaan kyseessä oli kutsuturnaus. Murphy teki myös turnauksen suurimman lyöntisarjan 137 semifinaalissa nuorta kiinalaista Ding Junhuita vastaan. China Openin finaalissa Murphy pelasi vihamiestään Stephen Maguirea vastaan, mutta hävisi tiukasti erin 9-10. maailmanmestaruusturnauksessa Ali Carter pudotti Murpyn jo toisella kierroksella, mutta upeasti sujunut kausi päättyi kolmanteen sijaan ranking-listalla.
Kausi 2008/2009 ei käynnistynyt Murphy osalta vakuuttavasti, sillä avausturnauksessa Northern Ireland Trophy Murphy hävisi jo ensimmäisen ottelunsa vanhalle konkarille Dave Haroldille, joka ylsi aina finaaliin saakka haastamaan Ronnie O’Sullivanin onnistumatta kuitenkaan saavuttaa turnausvoittoa 14 vuoden tauon jälkeen. Sama toistui myös Roewe Shanghai Masters-, London Royal Watches Grand Prix- ja Bahrain Championship -turnauksissa, joissa Murphy hävisi ensimmäiset ottelunsa. Murphy teki kuitenkin näyttävän paluun syyskauden päättävässä Maplin UK Championship-turnauksessa, jossa hän kaatoi tiukassa finaaliottelussa Marco Fun erin 10-9, saavuttaen näin 7 500 ranking-pistettä ja 100 000 punnan voittoshekin. Welsh Open -turnauksessakin Murphy oli hyvässä iskussa ja eteni neljännesfinaaliin, jossa kuitenkin vuoden 2008 maailmanmestaruuskisoista lähtien uskomattoman hyvin esiintynyt Ali Carter pudotti hänet erin 5-3.
Kausi 2009/2010 ei tuonut ranking-turnausvoittoja, mutta Premier League -kutsuturnauksessa Murphy lopetti Ronnie O’Sullivanin viiden peräkkäisen turnausvoiton putken. Kauden hyvät saavutukset tulivat avaus- ja lopetusturnauksissa. Roewe Shanghai Masters-turnauksessa Murphy pelasi itsensä semifinaaliin ja maailmanmestaruusturnauksessa neljännesfinaaliin. Muuten hän hävisi monessa turnauksessa jo ensimmäisen kierroksen ottelunsa. Kauden päätteeksi Murphy putosi listalla sijalle 7. Kesällä pelatussa Rundili Wuxi Classic-kutsuturnauksessa Murphy kuitenkin osoitti taistelijan luonteensa nousten finaalissa kovasta tappioasemasta turnauksen voittoon. Finaalissa kaatui Ding Junhui erin 9-8.
Kausi 2010/2011 käynnistyi kesällä hyvin, sillä Murphy nousi Rundili Wuxi Classic-turnauksessa voittoon . Finaalissa vastassa oli Ding Junhui. Lokakuun alussa Murphy kukisti Belgiassa pelatun pienemmän ranking-turnauksen Euro Players Tour 2:n finaalissa Matthew Couchin erin 4-2 .
Jännite Maguiren ja Murphyn välillä

Shaun Murphyllä on Maguiren kanssa erimielisyyksiä. Vuoden 2004 Grand Prix-turnauksessa Murphy pyysi tuomaria mitätöimään yhden Maguiren voittamista eristä, koska tämä lähti hakemaan liituaan takahuoneesta kysyen luvan tuomari Johan Oomenilta . Maguiren ollessa pois pöydän äärestä, Murphy puhutteli tuomaria ja Maguire sai rangaistuksen, koska peli ei alkanut aikataulun mukaisesti . Maguire voitti kuitenkin ottelun erin 5-2. Voitettuaan Murphyn vuoden 2007 Welsh Open-turnauksen finaalin jälkeen Maguire sanoi: That put the icing on the cake but we've always had a rivalry. I dislike him and I think he dislikes me. I try hard to beat everyone but it would have hurt more if I'd lost to him. Vuoden 2006 maailmanmestaruuskisoissa Maguire sanoi hävittyään Marco Fu'lle: I don't want to be a fat world champion, viitaten Murphyyn .
Harjoittelu

Murphy harjoittelee usein ystävänsä Mark Selbyn kanssa, joka pääsi vuonna 2007 MM-finaaliin, ja jatkoi kaudella 2007/2008 vahvasti kahdella turnausvoitolla nousten ranking-listalla Murphyn perään neljänneksi kaudelle 2008/2009.
Tekniikkaa ja taistelutahtoa

Shaun Murphy on tunnettu loistavasta lyöntitekniikastaan, jota pidetään jopa maailman parhaana. Hän on myös tunnettu kovana taistelijana, josta osoituksena myös em. maailmanmestaruusfinaalivoitto huomattavasti kokeneemmasta Matthew Stevens'stä.